
Бүген Ростех дәүләт корпорациясенең «Россия вертолетлары» холдингының Казан вертолетлар заводында Россия Сәнәгать һәм сәүдә министры Антон Алиханов һәм Россия Президенты Администрациясе Җитәкчесе урынбасары Максим Орешкин булды. Алар вертолет техникасы җитештерү, яңа җитештерү-укыту үзәге белән таныштылар, шулай ук предприятиенең перспектив проектларын бәяләделәр.

Кунакларны Татарстан Премьер-министры Алексей Песошин озата йөрде.

КВЗда Антон Алиханов һәм Максим Орешкин Ми-8 һәм Ансат серияле вертолетларны җыю линияләрен, шулай ук башка җитештерү цехларын карадылар . Кунакларга өр-яңа җитештерү-укыту үзәген күрсәттеләр. Бу уникаль белем бирү комплексы ел саен Татарстан сәнәгате һәм башка төбәкләр предприятиеләре өчен 3500 югары квалификацияле эшче әзерләргә мөмкинлек бирәчәк (программа белән идарә ителә торган станок операторлары, токарь-фрезерлаучылар, станокларны көйләүчеләр һәм башкалар). Үзәк өчен сигез юнәлеш һәм 38 һөнәр буенча белем бирү программалары эшләнгән. Уку вакытының 70%ын алып торган практикага басым ясала. Моның өчен ҖУҮнең 15 җитештерү участогы, 12 лабораториясе һәм 21 уку сыйныфы бар.

Моннан тыш, предприятиеләрнең гамәлдәге хезмәткәрләре үзәктә квалификацияләрен күтәрә һәм яңадан әзерлек уза алачак. Комплекс шулай ук җитештерү өчен остазларны һәм осталарны өйрәтергә мөмкинлек бирәчәк. Моннан тыш, Казан вертолетлар заводында кунакларга җитештерү куәтләрен киңәйтү һәм Ансатны модернизацияләү турында сөйләделәр. "Импортны алмаштырган яңартылган Ансат Ростех предприятиеләренең тирән кооперациясендә төзелә. Бүген машинаны «Россия вертолетлары» холдингының Казан вертолетлар заводында очыш сынауларына әзерлиләр. Ансатның йөртүче винтының модернизацияләнгән композит калакадарын сынап карыйлар - яңа йөртүче система йөк күтәрүчәнлеген, тизлекне арттырачак, шулай ук һава судносына яхшырак маневрлылык бирәчәк. Моннан тыш, бозлавык шартларында ВК-650В яңа вертолет двигательләрен сынауларга әзерлек бара. Яңартылган Ансат өчен бу моторлар «Объединенной двигателестроительной корпорацией» тарафыннан эшләнгән, - дип хәбәр иттеләр Ростехта.

Антон Алиханов һәм Максим Орешкинга гражданлык вертолет техникасы белән тәэмин итүгә гамәлдәге контрактларны гамәлгә ашыру турында хәбәр иттеләр. КВЗ җитештергән вертолетларга заказ бирүчеләрнең иң эреләреннән берсе - Дәүләт транспорт лизинг компаниясе (ДТЛК), ул ташламалы лизинг программасы ярдәмендә төбәк авиакомпанияләренең һава паркларын яңартуны тәэмин итә. Казан вертолетлары илнең ерак төбәкләрендә, Себердә һәм Ерак Көнчыгышта транспорт үтемлелеген арттыра, пассажир, йөк, санитар рейслар һәм башка авиация эшләрен башкара. "Киләсе елда Казан вертолетлар заводы 85 еллык юбилеен билгеләп үтәчәк. Бу датага без югары нәтиҗәләр һәм перспектив планнар белән киләбез.

Предприятие берничә ел алдан заказлар белән тәэмин ителгән. Завод алдында торган бурычлар арасында вертолет техникасын вакытында эшләп чыгару һәм заказ бирүчеләр алдында үз йөкләмәләрен үтәү генә түгел, ә перспектив проектлар эшләү дә бар», – диде КВЗ генераль директоры Николай Яковлев.

Бүген КВЗда җайланмаларны алыштыру һәм модернизацияләү буенча даими эшләр алып барыла һәм перспективалы инвестицион проектлар гамәлгә ашырыла.
Россия Сәнәгать һәм сәүдә министры Антон Алиханов һәм Россия Президенты Администрациясе Җитәкчесе урынбасары Максим Орешкин Казан вертолетлар заводында булдылар